**Daudzgadīgo puķu stādījumu ierīkošana, kopšana, stādu iegāde un**

**esošo daudzgadīgo stādījumu kopšana**

**Ādažu novada teritorijā**

(plānots! no 2016.gada 1.maija līdz 2016. gada 31.oktobrim)

**Tehniskā specifikācija**

1. **Pakalpojuma izpildes prasības:**

1. Darbus veikt atbilstoši Pasūtītāja norādījumiem.

2. Darbus veikt kvalitatīvi un saskaņā ar pašvaldības spēkā esošajiem saistošajiem noteikumiem.

3. Darbus uzrauga Izpildītāja darbu vadītājs, kontroli veic Pasūtītājs.

4. Izpildītājam, veicot darbus šī darba uzdevuma prasībām, ir saistoši Pasūtītāja norādījumi un ieteikumi par darba veikšanas secību, tehnoloģiju un kvalitāti.

5. Apstādījumu kopšanas darbi nedrīkst kļūt par apgrūtinājumu novada iedzīvotājiem un apmeklētājiem ikdienā.

6. Ja Izpildītājs konstatē postījumus vai vandālismu, kas ietekmē kopjamās teritorijas, nekavējoties jāziņo pasūtītāja pārstāvim.

7. Izpildītājs ir tiesīgs izteikt priekšlikumus, ierosinājumus esošo apstādījumu uzlabošanai un atjaunošanai.

1. **Kokaugu un ziemciešu stādījumu kopšana pavasara - vasaras- rudens sezonā .**

|  |  |  |
| --- | --- | --- |
| **N.p.k.** | **Esošie stādījumi** | **m2** |
| 1 | Ziemciešu stādījumi Pirmā iela no Gaujas ielas līdz Rīgas gatvei labā puse | 263 |
| 2 | Ziemciešu stādījumi Pirmā iela pie bērnu dārza | 221 |
| 3 | Ziemciešu stādījumi Pirmās ielas iekšpagalmu teritorijās | 145 |
| 4 | Daudzgadīgie stādījumi Gaujas iela 16 | 250 |
| 5 | Ziemciešu stādījumi Depo iela 2 | 22 |
| 6 | Daudzgadīgie stādījumi Līgo laukums | 530 |
| 7 | Daudzgadīgie stādījumi Gaujas 33 a | 545 |
| 8 | Podi Gaujas 33a, 7 gab, puķu kastes 2 gab |  |
|  | **Kopā:** | **1976** |

Veicamo darbu saturs:

* ziemciešu un krūmu apdobju veidošana (atduršana) un ravēšana ne retāk kā 2 reizes mēnesī, bet nepieciešamības gadījumā biežāk, nepieļaujot nezāļu augšanu;
* ziemciešu un kokaugu mēslošana ar katrai augu sugai (rododendri, skuju koki un krūmi, vasarzaļie kokaugi) atbilstošu mēslojumu un daudzumu;
* nokaltušo un bojāto kokaugu, krūmu zaru izgriešana;
* novītušo un noziedējušo ziedu izgriešana, sauso lapu noņemšana;
* krūmu auguma formēšana pēc nepieciešamības vai pasūtītāja rīkojuma;
* stīgojošo augu kopšana ( mēslošana, ravēšana, formēšana);
* pēc nepieciešamības veikt Līgo laukuma stādījumu nomaiņu (izsalušu vai bojātu stādījumu gadījumos), kuru nomaiņa ir Līgo laukuma būvnieku kompetencē būvniecības garantijas termiņa ietvaros;[[1]](#footnote-1)
* kokaugu un ziemciešu laistīšana pēc nepieciešamības;
* nepieciešamības gadījumā no jauna iestādīto koku izpostīto atsaišu un mietiņu atjaunošana;
* kalnu priežu galotņošana 1 reizi sezonā (pavasarī);
* kokaugu grupu mulča slāņa atjaunošana tādā apjomā, lai mulča slānis būtu 5-7 cm biezā slānī. Mulčējamais materiāls – priežu mizu mulčs, vidējas frakcijas (5-30 mm) I šķiras, bez koksnes piemaisījumiem. Apstādījumu papildināšana ar auglīgu zemes slāni pēc nepieciešamības.
* sezonas noslēgumā sala neizturīgo augu apsegšana ar skujām, ziemciešu apgriešana un augu ieziemošana;
* kaitēkļu, slimību apkarošana;
* augu atliekas, nezāles, noziedējušās augu daļas pēc dobju kopšanas un ravēšanas nekavējoties jāizved un kompostēšanas vai utilizēšanas vietu;
* sezonas noslēgumā puķu podus, kastes noformēt ziemas noformējumam ar kokaugu zariem, skujaugiem (noformējums saskaņojams ar Pasūtītāju).

1. **Esošo apstādījumu uzlabošana un kopšana**

(Gaujas ielā 33A, pie zīmes ĀDAŽI šosejas A1 malā)

Veicamo darbu saturs:

Gaujas ielā 33A:

* sezonas sākumā - velēnu noņemšana, apdobju izveidošana dobēm 62 m2 platībā;
* dobju mulčēšana ar priežu mizu mulču vidējas frakcijas (5-30 mm) I šķiras, bez koksnes piemaisījumiem 306 m2 platībā;

Pie zīmes ĀDAŽI šosejas A1 malā:

* kadiķu stādījumu 25 m2 platībā vienreizēja sakopšana sezonas sākumā - nokaltušo un bojāto kokaugu zaru izgriešana, lielo nezāļu ravēšana;
* sezonas noslēgumā kadiķu dobes sakopšana pēc nepieciešamības – nezāļu ravēšana un nokaltušo un bojāto kokaugu zaru izgriešana.

1. **Daudzgadīgo ziemciešu un daudzgadīgo stādījumu ierīkošana.**

|  |  |  |
| --- | --- | --- |
| **N.p.k.** | **Adrese / Vieta** | **m2** |
| 1 | Ziemciešu stādījumi Pirmā iela no Gaujas ielas līdz Rīgas gatvei kreisā puse | 322 |
| 2 | Daudzgadīgie stādījumi Depo ielā 2, policijas pagalms | 110 |
| 3 | Ziemciešu stādījumi Attekas ielā - gar gājēju celiņu | 180 |
| 4 | Daudzgadīgie stādījumi Kadagas iekšpagalmā pretī 6. mājai | 94 |
|  | **Kopā:** | **706** |

*Līguma izpildes laikā paredzamos daudzgadīgo puķu stādījumu ierīkošanas plānus (skices) jāsaskaņo ar pasūtītāja pārstāvi.*

Veicamo darbu saturs:

* augsnes sagatavošana daudzgadīgo puķu un daudzgadīgo augu stādīšanai (augsnes apstrāde, ielabošana un dobju planēšana);
* daudzgadīgo puķu un daudzgadīgo augu stādu iegāde saskaņā ar projektēto augu sortimentu un stādīšana saskaņā ar apstādījumu skici. Pretendentam jāgarantē stādu kvalitāte, izvēloties stādāmo materiālu no vietējiem stādu audzētājiem, kas nodrošinās dēstu audzēšanas procesā ievērot visas agrotehniskās prasības, piegādājot Pasūtītājam kvalitatīvus un no augu slimībām un kaitēkļiem brīvus dēstus;
* pirms dobju stādīšanas Pasūtītājam ir tiesības novērtēt stādāmā materiāla kvalitāti un atbilstību plānotajam augu sortimentam. Izvelētajam augu stādāmajam materiālam jābūt no vietējiem stādu audzētājiem, slimību un kaitēkļu nebojātiem stādiem, ar šķirnei un sugai raksturīgu lapojumu. Ziemciešu stādi vēlami C1-C2 vai P9-P13 konteineros. Vēlamā vidējā augu iegādes cena – 2.00 EUR.

1. **Daudzgadīgo ziemciešu un daudzgadīgo stādījumu kopšana pēc ierīkošanas.**

|  |  |  |
| --- | --- | --- |
| **N.p.k.** | **Adrese / Vieta** | **m2** |
| 1 | Ziemciešu stādījumi Pirmā iela no Gaujas ielas līdz Rīgas gatvei kreisā puse | 322 |
| 2 | Daudzgadīgie stādījumi Depo ielā 2, policijas pagalms | 110 |
| 3 | Ziemciešu stādījumi Attekas ielā - gar gājēju celiņu | 180 |
| 4 | Daudzgadīgie stādījumi Kadagas iekšpagalmā pretī 6. mājai | 94 |
|  | **Kopā:** | **706** |

*Līguma izpildes laikā paredzamos daudzgadīgo puķu stādījumu ierīkošanas plānus (skices) jāsaskaņo ar pasūtītāja pārstāvi.*

Veicamo darbu saturs:

* puķu dobju ravēšana un augsnes virskārtas irdināšana visā augu veģetācijas periodā;
* augu papildus mēslošana visā veģetācijas periodā, veicot mēslošanu vienlaikus ar augu laistīšanu;
* kokaugu un ziemciešu laistīšana pēc nepieciešamības;
* pretendentam jānodrošina bojāto vai trūkstošo (nozagto vai salauzto) stādu atjaunošana vismaz vienu mēnesi pēc stādīšanas darbu pabeigšanas. Augu veģetācijas beigās (rudenī) jāveic augu ieziemošana;
* iestādīto augu kvalitāte jānodrošina visā veģetācijas periodā atbilstoši katras konkrētās auga šķirnes prasībām;
* augu atliekas, nezāles, noziedējušās augu daļas pēc dobju kopšanas un ravēšanas nekavējoties jāizved un kompostēšanas vai utilizēšanas vietu;
* kaitēkļu, slimību apkarošana.

1. **Tehniskais nodrošinājums:**

* Minēto darbu kvalitatīvai veikšanai pakalpojuma sniedzējam jānodrošina nepieciešamie darba rīki, materiāli un tehnika:
  + - * + Zemes frēze vai cita augsnes irdināšanas tehnika;
        + Pārvietojamas ūdens tvertnes laistīšanas nodrošināšanai (vēlams ar sūkni;)
        + Kravas transports materiālu piegādei, savākto materiālu /atkritumu aizvešanai (nezāles, zari, lapas, u.tml.);
        + Dažādas dārznieku šķēres, lāpstas, grābekļi, kapļi, miglotāji, ķerras, cits nepieciešamais apstādījumu kopšanas inventārs.
* Sadarbības līgumi ar piegādātājiem vai uzrādīti risinājumi par nepieciešamo materiālu piegādi ( augsne, mēslojamais materiāls, biohumuss, stādāmais materiāls, ūdens u. tml.)
* Personāls - pretendentam jānodrošina tāds nodarbināto cilvēku skaits, lai tie spētu veikt nepieciešamos darbus, nodrošinot pievilcīgu apstādījumu izskatu visa veģetācijas perioda laikā. Jābūt pieejamam personālam, kas apmācīts darbam ar speciālajiem darba rīkiem - zemes irdināšanas frēzi, miglotāju, dārznieka šķērēm u.c., specializēto tehniku un aprīkojumu.

1. Ja augi no izpildītāja neatkarīgu apstākļu dēl zuduši (piemēram, nozagti) lielos apmēros, vienojoties ar pasūtītāju, augu iegādes izmaksas segs pasūtītājs [↑](#footnote-ref-1)